[{"text_idx": "#000002", "text": "Majutus tuletornisMajutus Naissaarel metsalaagrisLUX villad"}, {"text_idx": "#000003", "text": "SUVEPA\u0308EVADElamuskoolitusSeminariruumidFirma jo\u0303ulupiduPidulik o\u0303htuso\u0308o\u0308k merelPidu sadmasMa\u0308ngud Fotojaht"}, {"text_idx": "#000006", "text": "Populaarsed Naissaare matkarajad tutvustavad selle va\u0308ikese, kuid suure ajalooga saare loodusobjekte, nii ta\u0308naseid kui ka juba ajahammaste alla ja\u0308a\u0308nud ehitisi ning Naissaare elanike katsumusi nii ammustel aegadel kui ka praegu. Militaarrada ehk Po\u0303hjarada on u\u0308ks Naissaare matkaradadest, millele heidame fookuse ta\u0308na."}, {"text_idx": "#000007", "text": "Meenutame, et Naissaar on oma soodsa asukoha to\u0303ttu olnud alati so\u0303jalise ta\u0308helepanu all. Po\u0303hjaraja la\u0308bimisel na\u0308eme erinevaid militaarobjekte erinevatest perioodidest. Ehitiste sa\u0308ilimisele on aidanud kaasa see, et saar oli No\u0303ukogude Liidu ajal tsiviilisikutele suletud. Seega vo\u0303ib saart ku\u0308lastedes tekkida tunne justkui Naissaarel aeg seisaks."}, {"text_idx": "#000008", "text": "Matkarada algab ohvitseride kasiino ehk Naissaare komandatuuri juurest. Hoone on maha ja\u0308etud ning na\u0308eb tontlik va\u0308lja. No\u0303ukogude ajal oli see kasutusel kasarmu ja staabina. Selle u\u0308mber on Esimese maailmaso\u0303ja ajal rajatud Haldja ku\u0308la"}, {"text_idx": "#000009", "text": "Edasi la\u0308heb militaarrada mo\u0308o\u0308da rannaastangut Eesti patarei nr 5 juurde. Patarei ehitati 1919.aastal eesma\u0308rgiga hoida vajadusel tule all Naissaare ja Aegna saare vahelist ala. Po\u0303hja poole ja\u0308a\u0308v kunagi rangelt kaitstud raketibaas rajati aga 1963.aastal. Seal oli kasutusel parim tolleaegne tehnoloogia."}, {"text_idx": "#000010", "text": "Mo\u0308o\u0308da matkarada minnes on vo\u0303imalik ku\u0308lastada Naissaare 45-meetrist majakat, et heita pilk tervele saarele. Tuletorni asukohaks on Naissaare ko\u0303ige po\u0303hjapoolsem tipp, nimega Virbi ots. Sealt edasi po\u0308o\u0308rab militaarrada tagasi lo\u0303unapoole Peeter Suure patareide suunas."}, {"text_idx": "#000012", "text": "Militaarrada ehk Po\u0303hjarada u\u0308heks viimaseks objektiks on No\u0303ukogude armee rannakaitse patarei, mis rajati peale Teist maailmaso\u0303da. Enamus ehitisi asus maa all, silmale na\u0308htavad on kahurialused ja kuulipilduja dzotid."}, {"text_idx": "#000013", "text": "Matkarada lo\u0303ppeb Kunila ma\u0308ega, mis on u\u0308htlasi Naissaare ko\u0303ige ko\u0303rgem tipp. Sealt on edasi vo\u0303imalik minna Keskraja (u\u0308ks kolmest Naissaare matkarajast) ja\u0308lgedes miiniladude suunas."}]